รัฐบาลอาคานอล

**รัฐบาลอาคานอล** (Archeionoi zei Archanquer, Government of Arcanol) เป็นชื่อเรียกกลไกการปกครองของเกรทเตอร์อาคานอล โดยประกอบไปด้วยองค์กรต่าง ๆ ที่มีหน้าที่ส่วนที่ถูกกำกับไว้ตามมหากฏบัตรสหภาพ (Union Charter) โดยมีการแบ่งองค์กรปกครองออกเป็นส่วนต่าง ๆ ดังนี้

## ประมุขแห่งรัฐ

ประมุขแห่งรัฐของอาคานอล ตามมหากฎบัตรสหภาพ ได้ให้อำนาจคณะกรรมการเฉพาะกาลแห่งสมัชชาสันนิบาต (Temporary Committee of League Assembly) จำนวน 500 คน ในการเสนอชื่อผู้ที่เข้าเงื่อนไขการเป็นสมาชิกสภาอาคานอล (Grand Council, All-League Curia of Represented Authority) ซึ่งจำกัดชื่อที่เสนอได้อยู่ที่ 20 คน และให้เสนอต่อสมัชชาสันนิบาต และมีการลงคะแนน ผู้ที่มีอันดับคะแนนสูงสุด 4 คนแรก จะถือว่าชนะการลงคะแนน และเป็นสมาชิกสภาอาคานอลโดยทันที โดยสมาชิกสภาอาคานอล จะมีการเสนอชื่อสมาชิกคนอื่น ๆ ในสภาของตน ในการเป็นเอกมนตรี (First Magistrate) ซึ่งเป็นตำแหน่งที่ควบคุมดูแลสภาอาคานอล ให้แก่คณะกรรมการเฉพาะกาล ในกรณีที่มีการเสนอชื่อแค่คนเดียว บุคคลนั้นจะถือว่าเป็นเอกมนตรีโดยทันที และประธานสภาสันนิบาตจะรับรองการเสนอชื่อดังกล่าว และในกรณีที่เสนอชื่อมากกว่าหนึ่งคน คณะกรรมการเฉพาะกาลจะทำการลงคะแนนเลือกและเสนอให้แก่ประธานสภาสันนิบาตเป็นผู้รับรอง

## ฝ่ายบริหาร

ประมุขแห่งรัฐบาลของอาคานอล ตามมหากฎบัตรสหภาพ ได้กำหนดไว้ให้สมาชิก 3 คน นอกเหนือจากเอกมนตรี ถือเป็นประมุขแห่งรัฐบาลไปโดยอัตโนมัติ ซึ่งเรียกกันในนามว่า "ไตรประมุขแห่งอาคานอล" (Grand Council's Triumvirate) โดยตำแหน่งถูกแบ่งออกเป็น

* มุขมนตรีใหญ่ (Grand Chancellor / Grand Councilor of Council) เอกมนตรีเป็นผู้แต่งตั้งหนึ่งในสมาชิก
* มุขมนตรีซ้าย (Left Chancellor / Vice Councilor for Defense) มุขมนตรีใหญ่แต่งตั้งหนึ่งในสมาชิก
* มุขมนตรีขวา (Right Chancellor / Vice Councilor of Domestic) มุขมนตรีใหญ่แต่งตั้งหนึ่งในสมาชิก

โดยมุขมนตรีใหญ่จะเป็นผู้นำสภาอุปนายกสหภาพ (High Council of Masters) มีอำนาจดูแลกระทรวงหลักทั้ง 7 ซึ่งประกอบไปด้วย

* กระทรวงแพทยยุทธการ (Ministry of Magical Strategy) ทำหน้าที่เป็นกองดูแลความมั่นคงและกำหนดนโยบายเกี่ยวกับเวทย์มนต์
* กระทรวงพัฒนาการบุคลากรสันนิบาต (Ministry of All-League Personnel Advancement) ทำหน้าที่เป็นกองดูแลการศึกษาและข้าราชการของสหคอมมูนฯ
* กระทรวงตุลาการและกระบวนการทางกฏหมาย (Ministry of Appealing and Ways of Laws) ทำหน้าที่เป็นกองดูแลกิจการตุลาการ
* กระทรวงกิจการต่างประเทศ (Ministry of Overseas Affairs) ทำหน้าที่เป็นกองดูแลกิจการภายนอกประเทศ
* กระทรวงกิจการมาตุภูมิ (Ministry of Homeland Affairs) ทำหน้าที่เป็นกองดูแลกิจการที่เกี่ยวข้องกับกลไกควบคุมความเป็นไปของรัฐและพลเรือน และควบคุมดูแลการทหารท้องที่
* กระทรวงการคลัง (Ministry of Exchequer) ทำหน้าที่เป็นกองดูแลภาระการเงินของประเทศ
* กระทรวงพาณิชยการ (Ministry of Trading Affairs) ทำหน้าที่เป็นกองดูแลการค้าของประเทศ และทำหน้าที่ในการดูแลกำกับกองเรือคุ้มกันสินค้า

ส่วนมุขมนตรีซ้ายมีอำนาจในการดูแลส่วนการทหาร รวมไปถึงองค์กรทางศาสนาของรัฐ (First Lord of Spiritual Affairs) ซึ่งแต่เดิมแล้วจะอยู่ภายใต้การดูแลของสมเด็จพระจักรพรรดิโดยตรง

ส่วนมุขมนตรีขวาจะมีอำนาจในการดูแลกิจการภายใน เช่น การเกษตร การผลิตสสารเวทย์ ทรัพยากร เมืองท่า และการสื่อสารภายใน

## ฝ่ายนิติบัญญัติ

ฝ่ายนิติบัญญัติของอาคานอล เป็นหนึ่งในกลไกอำนาจที่ดำรงอยู่ในอาคานอลมาตั้งแต่สามัญศักราชที่ 1 เดิมถูกสร้างขึ้นมาเพื่อช่วยราชการกษัตริย์ และเป็นองค์ประชุมของเหล่าชนเผ่าต่าง ๆ โดยชื่อเดิมนั้นเรียกว่า สมัชชาแห่งกระโจม (Assembly of Lodges) และมีการเปลี่ยนชื่อมาเป็น สำนักราชการกลาง (Central Bureau of Royal State Affairs) และ มหาสมัชชาแห่งจักรวรรดิอาคานอลและปริมณฑล (Imperial Assembly of Arcanolian Empire and Dependencies) และถูกเปลี่ยนมาเป็น มหาสมัชชาสันนิบาตแห่งอาคานอล (Combined Magical Congress of Arcanolian League) มีประธานเป็นประมุขแห่งฝ่ายนิติบัญญัติ โดยในปัจจุบันนับจากการสถาปนาสันนิบาตอาคานอลนั้น ประธานแห่งสันนิบาตอาคานอลจะดำรงตำแหน่งเป็นประธานสมัชชา มีอำนาจสูงสุดในการตัดสินใจเรื่องที่เกี่ยวกับสันนิบาตทั้งหมด ถูกเรียกว่าเป็นตำแหน่งที่สืบทอดสถานะจักรพรรดิ (Imperial inherited office) ในเอกสารของต่างประเทศบางฉบับ และองค์กรนิติบัญญัติของสันนิบาต จะทำหน้าที่ซ้อนไปกับการเป็นองค์กรนิติบัญญัติของสหคอมมูน โดยจะมีการจัดประชุมวาระแยกกัน (Separated Legislative Sessions)

## ฝ่ายตุลาการ

ฝ่ายตุลาการอาคานอล หรือ ศาลสูงสุดแห่งอาคานอล (Supreme Court of Arcanol) หรือ ศาลแห่งปัจฉิมพิพากษาสูงสุด (Universal Court of Final Appeals) เป็นองค์กรซึ่งใช้อำนาจในการตัดสินคดีความซึ่งเกี่ยวข้องกับรัฐ (ในขณะที่สันนิบาตนั้น จะมีสำนักพิจารณาความหรือ Bureau of Judgement เป็นองค์กรที่ใช้อำนาจตุลาการซึ่งเกี่ยวกับข้อกฎหมายที่สัมพันธ์กับสันนิบาตโดยตรง) แต่เดิม ระบบของตุลาการอาคานอลนั้น จะมีสำนักพิจารณาความประจำมณฑล สำนักพิจารณาศรัทธา หรือสังฆสภา และสภานักปราชญ์ แยกออกจากกัน ต่อมามีการยุบสำนักพิจารณาศรัทธา และสภานักปราชญ์ เข้าไปเป็นส่วนหนึ่งของมหาเทวสภา ส่วนสำนักพิจารณาความประจำมณฑล ถูกบังคับให้ขึ้นตรงต่อกระทรวงตุลาการ และตั้งศาลสูงสุดแห่งอาคานอลขึ้นมาเพื่อตัดสินคดีความสุดท้าย รวมไปถึงการประกาศให้รัฐบัญญัติหรือการขัดต่อรัฐบัญญัตินั้นไม่ชอบด้วยกฏหมาย มีประธานผู้พิพากษาสูงสุด (Chief Justice) เป็นประมุขแห่งตุลาการ ร่วมกับ รองประธานสภาพิพากษาฯ ซึ่งถือว่าเป็นตัวแทนของผู้พิพากษาสูงสุดในสภาอุปนายกสหภาพ (Court Adjutant of Chief Justice and Undersecretary of Appealing)